  Туспуктэм: Руслан Нуриахметов Майя Бывальцева 28-тӥ толшоре Ижкарын Удмуртиысь лулчеберетъя йӧскалык огазеяськонъёслэн шахматэн шудонъя ӵошатсконъёссы ортчозы. Вожвылъяськонэ командаос пыриськозы. Со сярысь элькун тӧролэн но кивалтэтлэн пресс-службазы ивортӥз. Котькуд командаын куинь адями луыны кулэ. Пыриськисьёсты арлыдзыя кык гурппалы люкозы: 16 аресозь но 17 но солэсь трос аресъемъёс. Куриськьонъёсты 26-тӥ толшорозь ddnodm@mail.ru электрон адресъя куто. Ужрад пӧртэм выжыысь калыкъёсты огазеян вылысь радъяське. Сяме пыремъя ӵошатсконъёс Удмуртиысь йӧскалык политикая азьвыл министрез Владимир Завалинэз буре ваёнлы сӥземын, со удысэтэн 2001-2013 аръёсы кивалтӥз. Турнирлы кичӧлтон элькунын улӥсь армянъёслэн «Урарту» огазеяськонзы сётӥз. Тодэ вайытом, 2022-тӥ арын ужрадэ котькулэсь трос пыриськисьёс люкаськизы – Удмуртиысь лулчеберетъя йӧскалык но мер огазеяськонъёсысь арлыдоослэн но пиналъёслэн 36 командаоссы.  Тегъёс: йӧслыкъёс ӵошатсконъёс Удмуртия шахмат  